**Obec Sokoľany**

podľa ustanovení § 3 a § 4 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona Národnej rady Slovenskej republiky č. 552/2003 Z. z. o výkone práce vo verejnom záujme v znení neskorších predpisov **v y h l a s u j e**

**výberové konanie**

**na obsadenie funkcie riaditeľa Materskej školy, Sokoľany 148,**

**s predpokladaným nástupom od 1. novembra 2017**

**Požadované predpoklady pre uchádzačov:**

Uchádzač výberového konania na obsadenie funkcie riaditeľa školy Materskej školy, Sokoľany 148 musí podľa príslušných ustanovení zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákona Národnej rady Slovenskej republiky č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a vyhlášky Ministerstva školstva, vedy, výskumu a športu Slovenskej republiky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov v znení neskorších predpisov

1. **spĺňať kvalifikačné predpoklady a osobitné kvalifikačné požiadavky** pre jednotlivé kategórie pedagogických zamestnancov (podľa § 7, § 8, § 8a alebo § 8b zákona č. 317/2009 Z. z. a vyhlášky č. 437/2009 Z. z.) na výkon pedagogickej činnosti v kategórii učiteľ alebo podkategórii **učiteľ pre predprimárne vzdelávanie** (učiteľ materskej školy - § 12 písm. a) a § 13 písm. a) zákona č. 317/2009 Z. z.),
2. **mať vykonanú prvú atestáciu** (podľa § 61 ods. 7 v súlade s § 49 ods. 7 alebo vykonanie prvej atestácie podľa § 49 zákona č. 317/2009 Z. z.),
3. **spĺňať** ku dňu uskutočnenia výberového konania (§ 3 ods. 5 zákona č. 596/2003 Z. z.) **najmenej päť rokov** **výkonu pedagogickej činnosti** (§ 3 ods. 2 zákona č. 317/2009 Z. z.).

**Iné kritériá a požiadavky:**

Uchádzač v súvislosti s obsadzovanou funkciou musí

a) spĺňať ďalšie predpoklady na výkon pedagogickej činnosti (§ 6 ods. 1 písm. b) až písm. d) zákona č. 317/2009 Z. z.), a to

- byť bezúhonný (§ 9 zákona č. 317/2009 Z. z.),

- byť zdravotne spôsobilý (podľa § 10 zákona č. 317/2009 Z. z.),

- ovládať štátny jazyk (podľa § 11 zákona č. 317/2009 Z. z.),

b) ovládať legislatívu vzťahujúcu sa na Materskej školy, Sokoľany 148.

**Zoznam dokladov, ktoré účastník predkladá do výberového konania:**

* písomná žiadosť o zaradenie do výberového konania - prihláška do výberového konania,
* štruktúrovaný profesijný životopis,
* overené kópie dokladov o vzdelaní a o prvej atestácii,
* doklad o bezúhonnosti - výpis z registra trestov nie starší ako 3 mesiace,
* potvrdenie o dĺžke pedagogickej činnosti,
* písomne spracovanú koncepcia rozvoja materskej školy,
* čestné vyhlásenie o tom, že uchádzač nebol odvolaný z funkcie riaditeľa školy alebo riaditeľa školského zariadenia podľa § 3 ods. 7 alebo ods. 8 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, o pravdivosti všetkých údajov uvádzaných v dokladoch a v prílohách žiadosti, ktoré účastník predkladá do výberového konania,
* súhlas uchádzača na použitie osobných údajov pre potreby výberového konania (podľa § 11 ods. 1 a ods. 2 zákona Národnej rady Slovenskej republiky č. 122/2013 Z. z. o ochrane osobných údajov a o zmene a doplnení niektorých zákonov),
* lekárske potvrdenie o telesnej spôsobilosti a o duševnej spôsobilosti pre výkon činnosti učiteľa a vedúceho pedagogického zamestnanca.

Písomnú žiadosť o zaradenie do výberového konania spolu s požadovanými dokladmi je potrebné zaslať alebo osobne doručiť v zalepenej obálke označenej „**Výberové konanie na obsadenie funkcie riaditeľa** **Materskej školy,** **Sokoľany 148** – **Neotvárať!**“ v termíne **do 6.10.2017** do 1200 hod. na adresu:

**Obec Sokoľany**

**Obecný úrad**

**Sokoľany 193**

**044 57 Haniska**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Uchádzačom, ktorí splnia podmienky, bude termín a miesto výberového konania oznámený písomne najmenej 7 dní pred jeho konaním.

Sokoľany, dňa 25.9.2017

František Beregszászi

starosta obce